ມຽນມາ ແລະ ສປຊ ປຶກສາຫາລືກັນ ກ່ຽວກັບ ກົດໝາຍສື່ມວນຊົນ ສະບັບໃໝ່
ຮ່າງ​ກົດໝາຍ​ດັ່ງກ່າວ​ນີ້​ມີ​ໂຮມ​ທັງ​ການຈັດ​ຕັ້ງ​ສະພາ​ການຂ່າວ ​ແລະ​ສະພາ​ອອກ​ອາກາດ​ອິດສະຫລະ​​ຂຶ້ນມາ ​ແລະ​ຮ່າງ​ປະຕິບັດ​ການ​ສື່ອິນເທີເນັດໃໝ່
ໃນການຮ່ວມມືກັບລັດຖະບານມຽນມານັ້ນ ອົງການວັດທະນະທໍາຂອງສະຫະປະຊາຊາດ ໄດ້ຈັດກອງປະຊຸມສຳມະນາເທື່ອທໍາອິດ ເພື່ອສຶກສາພິຈາລະນາເບິ່ງຄວາມສໍາພັນຂອງລັດ ຖະບານມຽນມາກັບສື່ມວນຊົນ ທີ່ນະຄອນຢ້າງກຸ້ງ ກອງປະຊຸມສຳມະນາຮ່ວມ ທີ່ຈັດຂຶ້ນໂດຍອົງການການສຶກສາ ວິທະ ຍາສາດ ແລະວັດທະນະທໍາຂອງສະຫະປະຊາຊາດຫລືຢູເນັສໂກ ແລະພວກເຈົ້າໜ້າທີ່ ຈາກກະຊວງຖະແຫຼງຂ່າວຂອງມຽນມາ ເລິ່ມຕົ້ນດ້ວຍການປຶກສາຫາລືກັນເປັນເວລາ ສອງມື້ກ່ຽວກັບຮ່າງກົດໝາຍທີ່ຖືກສະເໜີຂຶ້ນມາເພື່ອກໍາກັບດູແລວົງການຂ່າວ ການພິມ ເຜີຍແຜ່ ແລະການພິມ ຮ່າງກົດໝາຍທີ່ກວມເອົາການອອກອາກາດ ຮູບວີດີໂອ ກໍໄດ້ມີ ການປຶກສາຫາລືກັນໃນເວລາຕໍ່ມາທີ່ນະຄອນຫລວງເນປິດໍ ເນື້ອໃນຫລັກຂອງຮ່າງກົດໝາຍດັ່ງກ່າວນີ້ມີໂຮມທັງການຈັດຕັ້ງສະພາການຂ່າວ ແລະ ສະພາອອກອາກາດອິດສະຫລະຂຶ້ນມາ ແລະພ້ອມກັບຮ່າງປະຕິບັດການສໍາລັບສື່ທາງອິນ ເທີເນັດໃໝ່ ອົງການຢູເນສໂກ ກ່າວວ່າ ການປຶກສາຫາລືກັນ ແມ່ນເພັ່ງເລັງໃສ່ການ ເຄົາລົບນັບຖື ມາດຕະຖານລະດັບສາກົນວ່າດ້ວຍເສລີພາບໃນການສະແດງ ຄວາມຄິດຄວາມເຫັນ ດັ່ງ ທີ່ໄດ້ບົ່ງໄວ້ຢູ່ໃນຄໍາປະກາດສາກົນວ່າດ້ວຍສິດທິມະນຸດນັ້ນ ທ່ານ Bambang Harymutri ນັກຊ່ຽວຊານສື່ມວນຊົນຊາວອິນໂດເນເຊຍຜູ້ຊ່ວຍອຳ ນວຍຄວາມສະດວກໃຫ້ແກ່ກອງປະຊຸມສຳມະນາຂອງອົງ ການຢູເນສໂກຄັ້ງນີ້ກ່າວວ່າ ມຽນມາມີຂໍ້ໄດ້ປຽບທີ່ຈະຖອດຖອນບົດຮຽນຈາກຄວາມຜິດພາດ ທີ່ພວກປະເທດອື່ນໆ ໄດ້ປະຕິບັດມາ ກ່ຽວກັບເລຶ່ອງ ກົດໝາຍສື່ມວນຊົນແລະການພັດທະນາໃນດ້ານນີ້ ກົດໝາຍສື່ມວນຊົນຊຸດໃໝ່ນີ້ ເປັນພາກສ່ວນຂອງຄວາມພະຍາຍາມໃນ ການປະຕິຮູບ ປະຊາທິປະໄຕ ທີ່ໄດ້ດໍາເນີນມາ ໂດຍລັດຖະບານຊຸດໃໝ່ ຂອງມຽນມາທີ່ໄດ້ຮັບການໜຸນ ຫລັງຈາກພວກທະຫານ ນັບຕັ້ງແຕ່ເຂົ້າມາບໍລິຫານປະເທດແທນລັດຖະບານຜະເດັດການ ທະຫານເມື່ອປີຜ່ານມາທີ່ປົກຄອງປະເທດມາເປັນເວລາຍາວນານນັ້ນ